JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Sudaan läheneb Iisraeli tunnustamisele
Kas Iisraeli ähvardavad uued valimised?
Türgi teatas, et Jeruusalemm kuulub neile!
Eelmistes saadetes oleme tõdenud,
et üks Aafrika suurimaid riike - Sudaan,
kompab ettevaatlikult suhete loomise võimalust Iisraeliga.
Eelmisel nädalal tehti taas samm edasi,
sest Sudaani juhtkonda kuuluv kindral Mohammed Hamdan Dagalo
ütles avalduses Sudaani meediaväljaandele Juban24,
et suhete loomine Iisraeliga on riigi strateegilistes huvides.
"Iisrael on äärmiselt arenenud riik.
Pea kogu maailm tahab Iisraeliga koostööd teha.
Sudaan vajab Iisraeli kasvõi üksnes põllumajanduse arendamiseks.
Seega on Sudaani huvides Iisraeliga suhted luua," ütles ta.
"Kõik sõltub nüüd sellest,
kas Sudaan eemaldatakse terrorismi toetavate riikide nimistust."
"See ei tähenda, et me ei toetaks ka Palestiina pürgimusi,
kuid meil pole nendega ühist piiri
ja samas on mitmed Iisraeli piirinaabrid juba teinud
või tegemas rahu Iisraeliga.
Kuid meie jaoks on esikohal Sudaani huvid,"
rääkis kindral Dagalo meediale.
Iisraeli meditsiinilabor Sonovia Ltd
on arendanud uue, pöördelise näokaitse
eelkõige koroonaviiruse vastu.
SonoMaski nimeline näokaitse
neutraliseeris üle 90 % Sars-Covid-19 viirusest
selles sisalduva tsinkoksiidi osakeste abil, rääkis firma juhtkond.
SonoMask ei tervenda haigusest, vaid takistab tõhusalt nakatumist.
Näokaitse on läbinud ka testid EL ametlikus Austria Hygceni laboris
ja rahvusvahelises Taryagi laboris.
Sonovia juhi Joshua Herschcovichi sõnul
on saavutatud põhimõtteliselt 99-protsendiline kaitse
koroonaviiruse nakkuse vastu.
SonoMask on ka väga kasutajasõbralik,
sest seda võib pärast pesemist vähemalt 50 korda uuesti kanda.
Märtsis moodustatud valitsuse suhtes
on algusest peale spekulatsioone esinenud.
Üks peamisi neist on olnud uute valimiste oht.
Peaaegu sunniviisiliselt moodustatud valitsus
pole siiski mitmes asjas piisavalt üksmeelne,
et koalitsioonis poleks pragunemist esinenud.
Viimatise varitseva ohu uute valimiste suhtes
tekitas Sinivalge parteid esindav turismiminister Asaf Zamir,
kes esitas eelmisel reedel lahkumisavalduse.
Põhjuseks teatas ta,
et ei usalda enam peaminister Netanyahut,
sest tolle töö koroonaviirusega tegelemisel olevat nurjunud.
Teiseks põhjuseks olevat
peaministri isiku vastu esitatud süüdistuskahtlused, märkis Zamir.
Juba erimeelsused riigieelarve teemal võivad praeguse valitsuse kukutada,
sest Knesset peab jõuludeks vastu võtma vaieldava majandushinnangu.
Vastasel juhul läheb valitsus laiali juba seadusandluse alusel
ja järgmise aasta märtsis ootaksid ees uued parlamendivalimised.
Septembri lõpul ÜRO Peaassambleel esinedes
hoiatas peaminister Netanyahu riike selle eest,
et Iraan on vaid mõne kuu kaugusel
vähemalt kahe tuumapommi valmistamisest.
Netanyahu avaldus pole esimene omalaadne,
sest ta on hoiatanud selle eest juba aastaid tagasi,
mis viis omakorda selleni,
et USA loobus P5+1 maade ja Iraani vahel sõlmitud lepingust.
Nüüd viitas ta uuele luureinfole,
mille järgi Iraan on arendanud uusi ülikiireid IR-9 tsentrifuuge,
mis võimaldavad rikastada uraani praegusest üle 50 korra kiiremini.
Samas kõnes ÜROs nõudis Netanyahu,
et Julgeolekunõukogu sekkuks Iraani tegevusse võimalikult kiiresti
ja võimalikult tõhusalt.
"Oleme hoiatanud selle suhtes juba mitmeid aastaid,
kuid ei IAEA ega teisedki ühendused
pole võtnud tõsiselt Iraani pürgimust tuumariigiks saada."
Türgi autoritaarne president Erdogan
on Jeruusalemma küsimuse taas tulipunkti tõstnud.
Umbes nädala eest peetud kõnes mainis ta,
et Jeruusalemm kuulub tegelikult Türgi võimu alla.
Oma väiteid põhjendas Erdogan sellega,
et palestiinlased on elanud linnas juba tuhandeid aastaid,
ja teiseks on linn olnud mitu sajandit Türgi Otomani impeeriumi võimu all.
"Pidime pärast 1. Maailmasõda Jeruusalemmast pisarsilmil loobuma,
kuid see ei tühista fakti, et linn on meie.
See kuulub meile ja on võimalik see uuesti Türgi valdusse võtta.
Iisraelis võetakse Erdogani nõudmisi tõsiselt,
sest riigi luureteenistused on hoiatanud Iisraeli valitsust juba kaua,
et Liibanon on lubanud Türgi äärmusrühmitustel
Liibanoni põhjaosas baase vallutada ja relvastada.
Veidi erineva teema juurde - Ühes maailma miniriigis,
nimelt Prantsusmaa kagurannikul asuvas Monacos,
elab rahvaarvu kohta siiski suur juudi vähemus.
Peamiselt vürstipere, kasiinode ja vormelivõistluste poolest tuntud
Monaco vürstiriigi ametlik elanike arv on vaid 38 600,
kuid 2000 neist ehk üle 5 % riigi rahvastikust on juudid.
Linnriiki ehitati kolme aasta eest uus sünagoog,
mis nimetati ehitust rahastanud USA juudipere järgi
Edmond Safra süagoogiks.
Eriliseks muudab sünagoogi selle arhitektuur,
sest ülalt vaadates kujutab see toorarulli
ja selle ehitusmaterjaliks
on Jeruusalemma stiilis kollaka tooniga lubjakivi.
Vürstiriigis on ka suur juudi kultuurikeskus,
mille ruumides tegutseb riigi teine sünagoog.
Iisraeli arheoloogid on Beershebas, Negevis välja kaevanud
tuhandeid aastaid vana sulatusahju.
Tegu on 6500-aastase, peamiselt vase sulatamiseks mõeldud ahjuga.
Arheoloogid peavad leidu ülimalt märkimisväärseks,
sest seni pole leitud tõendeid
nii kaugele arenenud metallisulatustehnika kohta.
Leid asub Neveh Noy' piirkonnas Beersheba lähedal,
kus alustati kaevamistöid umbes kolme aasta eest
ja kus mainitud leiu lisaks
olevat arheoloogide arvates leitud ka tõendeid ulatusliku kultuuri kohta
pronksiajale eelnenud vasekiviaja perioodist
6000-8000 aasta eest.
Arheoloogide meelest võis mainitud Neveh Noy regioon
olla tolle ajastu uue tehnika keskus.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee